text: Kontrol af sommerhusejere 
  06 oktober 2014 kl. 05.04
  Naturstyrelsen tjekker for tiden om sommerhusejere har opgivet alle lejeindtægter til Skat
  Landets sommerhusejere bliver i øjeblikket set grundigt efter i sømmene af Naturstyrelsen, der undersøger, om udlejning sker i overensstemmelse med loven. Det skriver Frederiksborg Amts Avis.
  Reglerne kræver, at man som privat ejer af et sommerhus selv skal benytte huset med jævne mellemrum for at kunne udleje det. Naturstyrelsen tjekker løbende og laver omfattende kontroller med nogle års mellemrum. Sidste gang var i 2011, da 3.000 sager blev trawlet igennem.
  De udløste en række "samtaler" med sommerhusejere. Men også 50 sager, som endte i politianmeldelser.
  